

**Razpisuje likovno/ustvarjalni natečaj za OŠ in vrtce**

**ZDRAVILNA RASTLINA SE PREDSTAVI**

Naše društvo se je tudi letos odločilo, da razpiše natečaj. Ponosni smo na vseh 11 ustvarjalnih let našega druženja. Zavedamo se, da je letošnje leto posebno, drugačno a upamo, da kljub temu ostajate z nami. Pogumno stopamo novim izzivom naproti in vas prijazno vabimo k sodelovanju.

Že vrsto let zgledno sodelujemo in tudi v bodoče si resnično želimo vaše družbe. V teh časih je stik z naravo, ohranjanje lepih pozitivnih misli še toliko bolj pomembno. Prepričani smo, da nas že dobro poznate in močno si želimo, da bi tudi letos našli čas za sodelovanje na našem nagradnem razpisu. Vaši izdelki bodo razstavljeni v Delavskem domu Zagorje, po možnosti pa jih bomo postavili tudi na ogled na našem vrtu, **Vrtu tete Johance**, v Evroparku.

Tema letošnjega **natečaja »** ZDRAVILNA RASTLINA SE PREDSTAVI« so

**»JOHANČINE DOBRE MISLI«**

Letos bomo podrobneje spoznavali zdravilno rastlino DOBRA MISEL (origanum vulgare) in vse kar je povezano z njo. Seveda tudi v prenesenem pomenu, saj dobrih misli ni nikoli preveč in vedno pobožajo našo dušo. Ustvarjate lahko na likovnem, literarnem področju, lahko tudi fotografirate ali ustvarite digitalni izdelek….

Otroška ustvarjalnost ne pozna meja in veselimo se vseh vaših idej in izdelkov, ki jih boste ustvarili.

Prireditev in razstavo planiramo **8. in 9. aprila 2021** (predvidoma)v Delavskem domu Zagorje.

Vsi sodelujoči otroci in mentorji, ki se bodo udeležili natečaja, bodo prejeli priznanja in pozornostne nagrade.

Izdelki naj bodo opremljeni s podatki: **Ime in priimek, razred, ime šole (vrtca), ime in priimek mentorja.**

**Izdelke pričakujemo najkasneje do 25.3.2021 na naslov:** DRUŠTVO ZA ZDRAVILNE RASTLINE ZASAVJE, Kidričeva 11a, Zagorje

Prijazno vas vabimo tudi na ogled našega **Vrta tete Johance v Evroparku v Zagorju,** kjer vam bomo z veseljem pokazali številne zdravilne rastline, zelišča in grmovnice, ki rastejo v našem vrtu. Prej nas seveda pokličite na tel. 040 625 513.

.

Veselimo se sodelovanja z vami in Vas lepo pozdravljamo!

 Predsednica DZRZ

 Zagorje, januar 2021 Cvetka Drnovšek

 Opomba: Vašo odločitev o sodelovanju lahko pošljete kar po e- mailu: drustvo.dzrz@siol.com;